open-index/open-wikipedia-markdown huggingface dataset:
Koral mozgovitý

**Koral mozgovitý** (Diploria cerebriformis) je koral z radu konárnikov (Madreporarida).

[thumb|left|Veľký koral modzgovitý, [Karibské more, Zátoka Kozliat, Ostrov Vieques, Portoriko]]
[thumb|left|'Čierny pás' - [Baktérie|bakteriálna choroba na mozgovom korale v Karibskom mori v Bahía de la Chiva, Ostrov Vieques, Portoriko]]

## Iné projekty

Kategória:Konárniky
Kategória:Koralovce
Kategória:Karibik
Kategória:Šesťlúčovky
Life After Death

***Life After Death*** je druhý a posledný štúdiový album rapera z východného pobrežia The Notorious B.I.G., ktorý bol vydaný 25. marca 1997, pätnásť dní po jeho smrti. Jedná sa o dvoj CD, vydané po prvom albume Ready to Die (1994).

Predstavil sa tu ako veľký drogový kráľ, ktorý žije život boháča a vodcu organizovaného zločinu (na predchádzajúcom albume Ready to Die sa predstavil naopak ako ako drobný pouličný zločinec). Na nahrávkach sa podieľali hostia ako 112, Jay-Z, Lil Kim, Bone Thugs-N-Harmony, R. Kelly, The Lox, Faith Evans, Too Short, DMC, Carl Thomas, Ma$e, Puff Daddy a ďalší. Album patrí medzi klasiky gangsta rapu. V roku 2000 bol ocenený diamantovou platňou, čím sa stal jedným zo štyroch albumov nesúcich tento titul. Album bol vydaný aj ako jedno CD s piesňami "Hypnotize", "Notorious Thugs", "I Love the Dough", "B.I.G. Interlude", "Miss U", "Mo Money Mo Problems", "Playa Hater", "Another", "Sky's the Limit", "Nasty Boy", "Going Back to Cali", "You're Nobody (Til' Somebody Kills You)" a "Fucking You Tonight" (premenovaná na "Lovin' You Tonight").

## Koncepcia
### Pozadie
Rok pred vydaním si The Notorious B.I.G. zobral za ženu Faith Evansovú, stal sa ikonou Westside-Eastside vojny a robil hosťa na rôznych albumoch. Bol zavraždený dva týždne pred jeho vydaním. Albumu sa predalo počas jedného týždňa 690 000 kópií.

### Dopad a vplyv
I keď bol vydaný po jeho smrti, *Life After Death* znamenal štylistickú zmenu z gangsta rapu na komerčnejší hlavný prúd. Po vydaní *Life After Death* Puff Daddyho Bad boy Records pokračoval v zbližovaní popu a gangsta rapu, no zmienky o násilí a predávania drog pokračovali tak ako i gangsterská rétorika. Zmenil sa len štýl produkcie z predošlého temného beatu na čistejší, napríklad ako na singli "Mo Money Mo Problems".

Album produkovali Deric "D-Dot" Angelettie, Carlos "July Six" Broady, Ron "Amen-Ra" Lawrence a Nashiem Myrick, ale aj známi producenti ako Dj Premier a RZA.

### Beefy
Veľa piesní na oboch diskoch obsahuje nepatrné odkazy na Biggieho rivalov (tiež zvané diss-y), ako napríklad skladba "Kick in the Door", ktorá bola smerovaná na raperov ako Nas, Jeru the Damaja, Raekwon a Ghostface Killah. V piesňach ako "Notorious Thugs", "Long Kiss Goodnight", "My Downfall" a v "What's Beef" sa vraj nachádzajú dissy, no priatelia a skupina Junior M.A.F.I.A. to vyvrátili, pretože nechceli raperskú vojnu ešte viac vystupňovať.

## Uznanie
V roku 2003 bol album na 433. priečke zoznamu "500 najlepších albumov všetkých čias", ktorý zostavil magazín Rolling Stone. Je považovaný za jeden z najlepších albumov v histórii hip hopu a taktiež mal zásadný vplyv na mnoho raperov.

## Zoznam skladieb
### Prvý disk

### Druhý disk

Kategória:Hudobné albumy z 1997
Kategória:Albumy The Notorious B.I.G.
Maximilián Ujtelky

**Maximilián Ujtelky** (* 20. apríl 1915 – † 12. december 1979) - slovenský šachista, medzinárodný majster od roku 1961.

Rodák zo Spišskej Novej Vsi. JUDr. Ujtelky vyštudoval Právnickú fakultu UK v Bratislave. Pracoval na daňovej správe a v bankách. Bol v priamej línii potomkom uhorského skladateľa Franza Liszta. Mnohonásobný účastník majstrovstiev ČSR, získal tri medaily: striebornú (1960, Ostrava, po prehre doplnkového zápasu o titul s Jiřím Fichtlom) a dve bronzové (1948 a 1959, obe v Bratislave). V roku 1965 druhý na Reggio Emilia. Trikrát reprezentoval na olympiádach (1954, 1960, 1966 - tu v role hrajúceho kapitána) a dva razy na Majstrovstvách Európy družstiev, na ktorých v roku 1957 získal s družstvom bronzovú medailu. Úlohu kapitána reprezentácie si zopakoval aj na olympiáde v Siegene 1970, ale na chodníku ho zrazilo auto, takže skončil v nemocnici. Medzinárodný majster od r. 1961. Od päťdesiatych rokov predseda Slovenského a desať rokov aj Československého šach. zväzu. Originálne prispel do teórie zahájení, tzv. ježko inšpiroval Horta aj Spasského. Bol vynikajúci v bleskovkách, znalec jazykov a histórie. Svoju bohatú šachovú knižnicu odkázal Slovanu Bratislava.

## Referencie

* M. Nevrlý, J. Čomaj: Šachová Bratislava - Od Kempelena po Ftáčnika, Bratislava - Pressburg, Albert Marenčin Vydavateľstvo PT 2005

## Externé odkazy
* Olympiády Maxa Ujtelkyho
* M ČSR: plejáda slovenských medailistov

Kategória:Narodenia v 1915
Kategória:Úmrtia v 1979
Kategória:Česko-slovenskí šachisti
Kategória:Slovenskí šachisti
The Notorious B.I.G.

**The Notorious B.I.G.** , vlastným menom **Christopher George Latore Wallace**, známy aj ako **Biggie Smalls, Frank White** či **'Big Poppa** (* 21. máj 1972, New York, New York, USA – † 9. marec 1997, Los Angeles, Kalifornia) bol americký raper z východného pobrežia USA.

Vďaka albumu *Ready to Die*, vydanému v roku 1994, spopularizoval rap na východe, ktorý predtým ovládali raperi zo západu. Zohral významnú úlohu v rapovej vojne Westside-Eastside. 

Bol zavraždený 9. marca 1997 pri streľbe na jeho auto. Na následky zranení o hodinu nato zomrel v nemocnici v Los Angeles. Po pätnástich dňoch bol vydaný jeho druhý album Life After Death, ktorý skončil na prvých priečkach a predalo sa ho viac ako 11 miliónov kusov. Biggie Smalls patrí medzi najlepších raperov a je známou kultúrnou ikonou rapu.

## Diskografia
* 1994 *[[Ready to Die]]*
* 1997 *[[Life After Death]]*
* 1999 *[[Born Again (The Notorious B.I.G.)|Born Again]]*
* 2005 **
* 2007 *[[Greatest Hits (The Notorious B.I.G.)|Greatest Hits]]*

## Iné projekty


Kategória:Obete vrážd
Kategória:Reperi USA
Kategória:Hiphopoví speváci USA
Kategória:East Coast hip-hop
Kategória:Reperi afroamerického pôvodu
Kategória:Osobnosti USA afroamerického pôvodu
Kategória:Osobnosti z New Yorku
Henry Hazlitt

**Henry Hazlitt** (* 28. november 1894, Philadelphia, Pensylvánia, USA† 9. júl 1993, New York, New York) bol americký libertariánsky filozof, ekonóm a novinár píšuci pre The Wall Street Journal, The New York Times, Newsweek, a The American Mercury, a iné.

## Život
Finančná situácia jeho rodiny nebola dobrá, otec zomrel, keď bol Henry ešte dieťa. Po roku a pol sa zriekol štúdia, aby sa stal novinárom. Bol ocenený, že oboznámil s rakúskou ekonomickou školou anglicky hovoriacich ľudí. Hazlitt bol plodným spisovateľom, napísal okolo 25 kníh.

## Dielo
* *Economics in One Lesson*
* *The Foundations of Morality*
* *The Failure of the New Economics*
* *Interest*
* *Money*

## Referencie

Kategória:Ekonómovia USA
Kategória:Filozofi USA
Kategória:Novinári USA
Kategória:Autori náučnej literatúry USA
Kategória:Osobnosti z Philadelphie
Kategória:Libertariáni
Herman Li

**Herman Li** (* 3. október 1976, Hongkong) je britský hudobník, skladateľ a gitarista. V súčasnosti je členom power metalovej skupiny DragonForce. Používa gitaru značky Ibanez.

## Gitary
* Ibanez E-Gen – EGEN18 Herman Li Signature Model
* Ibanez 7 String – 540S7BK
* Ibanez Acoustics
* DiMarzio Tonabnehmer (HLM – Neck, Middle, Bridge)
* D'Addario Saiten

## Diskografia
; S Demoniac
* 1999: The Fire And The Wind

; S DragonForce
*Albumy*
* 2000: Valley of the Damned (Demo)
* 2003: Valley of the Damned 
* 2004: Sonic Firestorm 
* 2006: Inhuman Rampage
* 2008: Ultra Beatdown

*Single*
* Fury of the Storm
* 2006: Through the Fire and Flames
* 2006: Operation Ground and Pound
* 2008: Heroes of Our Time

## Referencie


Kategória:Anglickí heavymetaloví gitaristi
Kategória:Anglickí heavymetaloví speváci
Kategória:Anglickí skladatelia modernej hudby
Kategória:Anglické osobnosti čínskeho pôvodu
Bitka pri Wogastisburgu

**Bitka pri Wogastisburgu** alebo **bitka pri Vogastisburgu** bolo ozbrojené stretnutie, ktoré sa odohralo v roku 631 alebo 632 medzi slovanskými kmeňmi Samovej ríše a franskými vojskami kráľa Dagoberta I. pri slovanskom hradisku/opevnenom tábore/sídle *Wogastisburg* (Vogastisburg). Slovanské vojsko dosiahlo významné víťazstvo. Bitku opisuje Fredegar.

Poloha Wogastisburgu je v každom ohľade sporná. Mohlo ísť o akékoľvek hradisko od východného Nemecka, cez Rakúsko, Česko až po Slovensko, a mohol to byť dokonca len dočasný tábor. Podľa slovenského historika Matúša Kučeru išlo o Bratislavu, čo pomerne logicky lingvisticky vyvodil z koncovky -burg v názve Pressburg a Wogastisburg, ktorá označuje bývalé rímske pevnosti (vrátane Bratislavy) na Dunaji. Českí archeológovia zas s obľubou označujú niektoré z hradísk v západných Čechách ako Wogastisburg, no takáto lokalizácia vždy vychádza z predpokladu, že franské vojská tiahli do Samovej ríše takpovediac „priamou vzdušnou cestou“, čo však nikde nie je napísané a je dokonca skôr pravdepodobné, že tiahli tradičnou cestou pri Dunaji. Tento názor zdieľa aj Ján Steinhübel, ktorý Wogastisburg lokalizuje v polohe bývalého rímskeho tábora na sútoku Dunaja a Enže pri meste Enns.

Samo je v texte nazývaný „rex“ (kráľ), ale ním vytvorený útvar mal asi skôr charakter nadkmeňového zväzu. Samo „z rodu/národa franského“ (čo sa dá chápať aj len ako označenie štátnej príslušnosti, nie nevyhnutne etnika) si získal obrovskú prestíž počas bojov vzbúrených Slovanov s Avarmi pravdepodobne v oblasti dnešnej západnej Bratislavy (Devínska Nová Ves, Devín a pod.), čo dokazujú avarsko-slovanské nálezy v tejto oblasti. Avari od 6. storočia ovládali slovanské oblasti v dnešnom Maďarsku a okolí.

## Referencie

## Pozri aj
* Zoznam bitiek (abecedný)

Kategória:Dejiny Česka
Kategória:Dejiny Slovenska
Kategória:Bitky v 631
Kategória:Bitky v 632
Úpor

**Úpor** môže byť:

na Slovensku:
* časť obce Zemplínska Nová Ves

v Česku:
* bývalá prírodná rezervácia, zlúčená roku 2014 do prírodnej rezervácie Úpor–Černínovsko, pozri Úpor (prírodná rezervácia)
* prírodná rezervácia vyhlásená roku 2014, nahradila predchádzajúcu, pozri Úpor–Černínovsko
Kengura horská

**Kengura horská** (iné názvy: **euro**, **kengura vrchovská**, neformálne: **wallaroo**; lat. *Osphranter robustus*, staršie: *Macropus robustus*) je druh z rodu *[[Osphranter]]* (resp. *[[Macropus]]* v širšom zmysle) z čeľade kengurovité. 

Názov **wallaroo** v širšom zmysle označuje celý rod Osphranter okrem druhu kengura červená.

## Základné dáta
Dĺžka kengury horskej je 80 - 140 cm, a chvost je dlhý 60 - 90 cm. Váži 15 - 47 kg.

## Rozšírenie
Celá Austrália

## Iné projekty

## Zdroje

## Externé odkazy
*Animal Diversity Web
*Sedgwick County Zoo on Wallaroos 

Kategória:Kengurovité
Valabia mokraďová

vpravo|thumb|Valabia mokraďová

**Valabia mokraďová** (*Wallabia bicolor* Desmarest, 1804) je druh kengury žijúci vo východnej a juhovýchodnej Austrálii.

## Základné dáta
Dĺžka valabie mokraďovej je 66 - 85 cm, a chvost je dlhý 65 - 86 cm. Hmotnosť je 10,5 - 20,5 kg.

## Iné projekty

Kategória:Kengurovité
Soaré

**Soaré** je skautský hudobný festival konajúci sa v apríli v Banskej Bystrici. Festival je jediným svojho druhu na Slovensku a v Česku. Jeho cieľom je predstaviť a zmapovať piesne, ktoré sa hrajú na skautských akciách a ktoré oslovujú dnešnú mládež – a to nielen folkové či country, ale aj rockové skladby a iné hudobné štýly. Soaré poskytuje možnosť pre hudobných začiatočníkov prezentovať sa pred publikom a ponúka priestor pre rozvoj hudobných aktivít v skautingu, motivuje hudobníkov i autorov. Soaré silno propaguje život bez alkoholu, drogových závislostí či agresie.

## História

Soaré vychádza z francúzskeho slova *soirée* – stretnutie. Prvé Soaré sa uskutočnilo v roku 1998. Časom sa z maličkého Soaré stalo jedno z najobľúbenejších podujatí medzi skautmi účastníkov.

## Externé odkazy
* Oficiálna stránka festivalu 

Kategória:Hudobné festivaly na Slovensku
Palatalizácia

**Palatalizácia** alebo **zmäkčovanie** alebo **mäkčenie** je spôsob obmeny výslovnosti hlások, ktoré sa vyslovia chrbtom jazyka zdvihnutým ku tvrdému podnebiu ().

Pri prepise výslovnosti sa v Medzinárodnej fonetickej abecede označuje horným indexom [ʲ] za príslušným symbolom, napr. [tʲ].

Kategória:Jazykoveda
Ján Plachetka

**Ján Plachetka** (* 18. február 1945) sa stal prvým slovenským šachovým veľmajstrom (ak nerátame Rétiho). Tento titul získal v roku 1978. Delil prvé miesto v Polanici-Zdrój 1975, zvíťazil v Sofii aj na Tirnavii 1979, delil prvé miesto v Štrasburgu 1985. Z majstrovstiev Česko-Slovenska má jednu striebornú a dve bronzové medaily. Majster Slovenska v rokoch 1975 a 1993. Na olympiádach päťkrát reprezentoval Česko-Slovensko a dvakrát Slovensko. Významne sa podieľal na zisku striebra v Luzerne 1982, keď na poste druhého náhradníka výsledkom 6/8 obsadil štvrté miesto. Spoluautor publikácie o šachových olympiádach. Zaslúžilý tréner, jeho najznámejšou zverenkyňou bola Regina Pokorná. Často robieva kapitána alebo trénera reprezentačných družstiev žien alebo juniorov. Na seniorských šampionátoch tiež dosahuje solídne výsledky.

## Publikácie
* Ľ. Ftáčnik, J. Kozma, J. Plachetka: Šachové Olympiády, Šport, Bratislava 1984

## Externé odkazy
* Olympiády J. Plachetku
* M ČSR

Kategória:Narodenia v 1945
Kategória:Česko-slovenskí šachisti
Kategória:Slovenskí šachisti
Kategória:Šachoví veľmajstri
Kategória:Medzinárodní veľmajstri
John Murray Anderson

**John Murray Anderson** (* 28. marec 1957, Toronto, Ontário, Kanada) je bývalý kanadský hokejista a momentálne tréner tímu NHL Atlanta Thrashers. Predtým bol desať rokov kormidelníkom farmárskeho tímu Thrashers v AHL Chicago Wolves.

## Kariéra
John Anderson bol v NHL draftovaný v roku 1977 tímom Toronto Maple Leafs. V tom istom roku bol draftovaný aj v konkurenčnej WHA, kde ho draftoval Quebec Nordiques. Vo WHA však John Anderson nikdy nehral, keďže tá sa o dva roky na to zlúčila z NHL. V NHL odohral John Anderson spolu 814 zápasov za 12 sezón, v ktorých nazbieral 631 bodov.

## Externé odkazy
*

Kategória:Kanadskí hokejoví tréneri
Kategória:Kanadskí hokejisti
Kategória:Hráči Toronto Maple Leafs
Kategória:Osobnosti z Toronta
Kategória:Hráči Quebec Nordiques
Kategória:Hráči Hartford Whalers
Kategória:Hokejisti draftovaní klubom Toronto Maple Leafs
John Anderson

**John Anderson** môže byť:

* americký diskár, pozri John Anderson (atlét)
* americký herec, pozri John Anderson (herec)
* americký politik, pozri John Bayard Anderson
* kanadský hokejista a tréner, pozri John Murray Anderson

Anderson, John
Peroxizóm

thumb|Základná štruktúra peroxizómu
**Peroxizómy** alebo veľmi zriedkavo **katalozómy** sú druh mikroteliesok. Sú to bunkové organely eukaryotických buniek s veľkosťou 0,15 – 1,5 µm, ktoré sú ohraničené membránou a majú homogénny alebo jemne zrnitý matrix. Delia sa na malé (**mikroperoxizómy**; 0,15 – 0,25 µm), ktoré sa vyskytujú vo všetkých bunkách cicavcov, a na veľké, ktoré sú v pečeni a obličkách, kde slúžia na detoxikáciu.

Objavené boli v roku 1954 J. Rhodinom. Pomenované sú podľa objavu belgického cytológa Christiana de Duveho z roku 1965, ktorý zistil, že produkujú peroxid vodíka.

## Zloženie
Nemajú vlastnú DNA. Majú guľovitý alebo elipsovitý tvar, u niektorých druhoch a v niektorých tkanivách sa nachádza amorfné alebo kryštaloidné jadro, nukleoid. Ten sa vyvíja až počas dozrievania organel. Absencia nukleoidu značí neprítomnosť urátovej oxidázy.

Biochemickými metódami bolo zistené, že obsahujú rôzne oxidázy, medzi ktoré patria urikáza, peroxidáza, aminooxidáza, kataláza, NADH-cytochróm-c-reduktáza, karnitín-acetyl-transferáza a izocitrátdehydrogenáza.

## Vznik peroxizómov
Nie je presne známe, ako peroxizómy vznikajú, ale predpokladá sa že novovzniknuté enzýmy putujú cez cisterny endoplazmatického retikula do Golgiho aparátu, kde sa telieska obklopujú jednoduchou membránou. Druhá teória hovorí o voľných polyribozómoch v cytoplazme, ktoré sa dostávajú zatiaľ nezisteným spôsobom dovnútra cytoplazmy pričom membránu získavajú z endomembránového systému bunky. Polčas prežívania mikroteliesok je 5 dní, odbúravajú sa veľmi rýchlo-približne za 4 minúty. Odbúranie sa deje prostredníctvom  autofágiou (samonatravovaním) alebo autolýzou (rozpustením organely v okolitej cytoplazme).

## Výskyt
Najčastejšie sa vyskytujú v bunkách s vysokou glukoneogenézou (najmä pečeň a obličkové tubuly), v bunkách zapojených do metabolizmu lipidov a steroidných hormónov (bunky kôry nadobličky, corpus luteum, Leydigove bunky, tukové a epitelové bunky).

## Funkcia
Ich hlavnou funkciou je degradácia niektorých organických molekúl, najmä aminokyselín, mastných kyselín a rôznych cudzorodých toxínov. Pri tejto degradácii vzniká nebezpečný metabolit peroxid vodíka, ktorý peroxidázy v týchto organelách štiepia na vodu a kyslík. Pri zvýšenom počte môžu indukovať infekčné ochorenia pečene, objavujú sa pri používaní hormonálnej antikoncepcie a u alkoholikov. Okrem toho hrajú úlohu pri produkcii žlče.

## Gény
Gény kódujúce proteíny v peroxizómoch:
*PEX1
*PEX2 – PXMP3
*PEX3
*PEX5
*PEX6
*PEX7
*PEX10
*PEX11A, PEX11B, PEX11G
*PEX12
*PEX13
*PEX14
*PEX16
*PEX19
*PEX26

## Referencie

## Iné projekty

Kategória:Bunka
Július Kozma

**Július Kozma** (* 1. jún 1929 – 26. november 2009) sa stal prvým slovenským šachovým medzinárodným majstrom v roku 1957. V roku 1954 bol členom družstva vysokoškolákov, ktoré získalo titul Majstra sveta v Osle. Bol oporou družstva a zo všetkých účastníkov dosiahol najlepší výsledok 8 bodov z 9 možných. Na vysokoškolských majstrovstvách sveta hral ešte v rokoch 1955 v Lyone, 1956 v Uppsale, 1957 v Reykjavíku a v roku 1958 vo Varne, kde družstvo Československa skončilo na treťom mieste. Výrazne prispel k bronzu pre ČSR na majstrovstvách Európy družstiev vo Viedni 1957, keď remizoval so Spasským a porazil Taľa. Na turnaji v Reggio Emilia 1966 bol tretí a 1969 druhý. Stal sa majstrom ČSR 1967. Na olympiádach reprezentoval ČSR dvakrát v rokoch 1958 a 1960. Autor knihy o majstroch sveta, spoluautor publikácie o šachových olympiádach, ale aj kníh o iných športoch. 

V r. 1954 absolvoval Právnickú fakultu UK a stal sa redaktorom Slovenského rozhlasu. Po normalizačných previerkach musel z rozhlasu odísť. Telovýchovní činovníci mu pomohli, stal sa dlhoročným redaktorom i šéfredaktorom denníka Šport.

## Publikácie
* Ľ. Ftáčnik, J. Kozma, J. Plachetka: Šachové Olympiády, Šport, Bratislava 1984
* J. Kozma: Boje o šachový trón, Šport, Bratislava 1989 (vyšlo viacero reedícií)
* J. Kozma: ALBUM SLÁVNYCH ŠPORTOVCOV VI., Šport, Bratislava 1990

## Referencie
* M. Nevrlý, J. Čomaj: Šachová Bratislava - Od Kempelena po Ftáčnika, Bratislava - Pressburg, Albert Marenčin Vydavateľstvo PT 2005

## Externé odkazy
* Olympiády J. Kozmu
* M ČSR
* ME Viedeň 1957

Kategória:Narodenia v 1929
Kategória:Česko-slovenskí šachisti
Kategória:Slovenskí šachisti
Kategória:Slovenskí autori náučnej literatúry
Aplit

**Granitový aplit** je jemnozrnná žilná vyvretá hornina, zložená prevažne z kremeňa, živcov a nízkeho objemu sľúd. Patrí medzi žilné ekvivalenty granitoidných hornín.

Okrem granitoidných aplitov existujú aj aplity syenitového alebo dioritového zloženia. Termín zaviedol von Leonhard (1823) z gréckeho *haploos* = jednoduchý.

## Vznik
Aplity tvoria (vonkajšiu) hraničnú zónu pegmatitových žíl. Tvorí ich zvyšková magma, ktorá sa oddelila od granitoidných intrúzií. Obyčajne kryštalizujú v puklinách chladnúcich granitoidov.

## Zloženie a vlastnosti
náhľad|Aplit v strede žily v granodiorite, Švihov (Železné hory, Česko).
Aplity sú veľmi jemnozrnné horniny. Ich zrná sú menšie ako 2 mm, väčšinou okolo 0,5 mm. Zložené sú hlavne z kremeňa a živcov (ortoklas, kyslé plagioklasy), niekedy i muskovitu. Sú pomerne odolné a ťažko zvetrávajú. Ak prerážajú telesá magmatitov, sú viditeľné v teréne v podobe chrbátov a valov. Má panalotriomorfnú štruktúru.

## Výskyt
Vystupuje vo forme žíl (často tenších ako 20 cm) v hrubozrnnejších vyvretých horninách. 

## Lokality
### Vo svete
V Česku sú bežné napr. v Stredočeskom plutóne.

### Slovensko
V Západných Karpatoch sa vyskytujú iba v pásme jadrových pohorí v Malých Karpatoch, sú zriedkavejšie ako pegmatity.

## Použitie

Aplity na rozdiel od pegmatitov, ktoré obklopujú nemajú osobitné využitie.

## Referencie

## Iné projekty

## Zdroj

Kategória:Vyvreté horniny
Cytozóm

**Cytozóm** môže byť:
* v širšom zmysle: jedna z bunkových organel rôznych veľkostí, obalených jednoduchou membránou a majúcich okrúhly alebo oválny tvar, najmä mikroteliesko, lyzozóm, fagozóm a pigmentový cytozóm
* v užšom zmysle: mikroteliesko
* zastarano: cytoplazma (jednej bunky)
Mikroteliesko

**Mikrotelieska** (niekedy označované aj **peroxizómy**) sú membránové vnútrobunkové útvary (organely). Zúčastňujú sa na oxidácii niektorých živín. Nachádzajú sa v rastlinných aj živočíšnych bunkách. Radia sa sem peroxizómy, glyoxyzómy, glykozómy a hydrogenozómy.

## Opis
Mikrotelieska sú vezikuly, ktoré majú zvyčajne kruhový tvar. Majú priemer 0,5 μm, podľa niektorých zdrojov sa ich rozmer pohybuje od 0,2 do 1,5 μm. Nachádzajú sa v cytoplazme, ale sú pozorovateľné len s použitím elektrónového mikroskopu. Majú jednoduchú jednovrstvovú lipidovú membránu, ktorá ich oddeľuje od zvyšku bunky. Táto membrána je pórovitá, takže umožňuje prestup malým molekulám, napríklad sacharóze. Vo svojom vnútri obsahujú matrix rôzneho materiálu, medzi ktorý patria enzýmy a iné bielkoviny, ale podľa všetkého nemajú genetický materiál, ktorý by im umožňoval sa množiť.

## Funkcia
Mikrotelieska sa účastnia na spracovaní živín, ktoré bunka príjme. Obsahujú vo svojom vnútri katalázu, oxidázu aminokyselín a iné oxidázy. Niektoré tieto oxidázy tvoria peroxid vodíka, ktorý kataláza rozkladá na vodu a kyslík. Na rozdiel od lyzozómov neobsahujú hydrolázy. Umožňujú rozklad lipidov, alkoholov a aminokyselín. Všeobecne sa účastnia detoxikácie peroxidov a u rastlín i fotorespirácie. Rôzne druhy mikroteliesok majú rôzne funkcie.

## Delenie
Podľa toho, ktoré enzýmy sú prítomné v mikroteliesku, sa delia na dve hlavné skupiny: peroxizómy a glyoxizómy. Medzi zvláštne formy patria najmä glykozómy (u trypanozóm) a hydrogenozómy (trichomonád). Niektorí autori sem zaraďujú aj aminozómy a Woroninove telieska (Woronin bodies).

### Peroxizómy

Peroxizómy sú typické organely zelených listov a pečeňových a obličkových buniek. Podľa svojho pôvodu majú morfologické a metabolické odlišnosti. Uplatňujú sa v spracovaní sacharidov, lipidov a dusíkatých látok, významne sa účastnia oxidácie mastných kyselín. Oxidácia týchto substrátov je spojená s produkciou peroxidu vodíka, ktorý následne spracováva kataláza, ktorá zároveň oxiduje etanol na acetát.

### Glyoxyzómy

Glyoxyzómy sú špeciálne mikrotelieska, ktoré sa nachádzajú v klíčiacich semenách olejnatých rastlín a plesni. Sú podobné peroxizómom, ale obsahujú naviac i enzýmy glyoxylátového cyklu, ktoré umožňujú premenu uložených lipidov na sacharidy. Nevyskytujú sa v suchých semenách a objavujú sa tesne po začatí klíčenia, ich životnosť je však len pár dní. V období ich maximálnej aktivity tvoria až 20 % všetkých organelových bielkovín.

## História
Mikrotelieska objavil Rhodin v roku 1954. O dva roky neskôr, v roku 1956, Rouiller a Bernhard publikovali prvé celosvetovo uznávané obrázky mikroteliesok v pečeňových bunkách. V roku 1965 Christian de Duve a jeho kolegovia izolovali mikrotelieska z potkanej pečene. De Duve takisto veril, že pomenovanie mikroteliesko (anglicky *microbody*) bolo príliš všeobecné a tak ich pomenoval *peroxizómy* kvôli ich vzťahu s peroxidom vodíka. V roku 1967 Breidenbach a Beevers ako prví izolovali mikrotelieska z rastlín, ktoré pomenovali glyoxyzómy, pretože obsahovali enzýmy glyoxylátového cyklu.

## Referencie

## Zdroj

Kategória:Organely
Kategória:Cytológia
Achberger

**Achberger** môže byť:
* starosta Svätého Jura, pozri Alexander Achberger
* starosta Vinosadov, pozri Miroslav Achberger
Wesley Sneijder

**Wesley Sneijder** (* 9. jún 1984, Utrecht) je holandský futbalista, ktorý hráva na pozícii vysunutého stredopoliara či na krídle. V súčasnosti je hráčom tureckého klubu Galatasaray SK. Taktiež je členom holandskej reprezentácie. Zúčastnil sa na Majstrovstiev Európy 2004, 2008 a 2012 a Majstrovstiev sveta 2006, 2010 a 2014.

## Reprezentácia
Sneijder debutoval 30. apríla 2003 v zápase proti Česku. Stal sa najmladším holandským reprezentantom histórie.

## Zdroj

Kategória:Holandskí futbalisti
Kategória:Hráči Ajax Amsterdam
Kategória:Hráči Real Madrid CF
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Kategória:Osobnosti z Utrechtu
Hasan Doğan

**Hasan Doğan** (* 15. marec 1956, Abana, Turecko – † 5. júl 2008, Bodrum) bol 37. prezidentom tureckého futbalového zväzu.

Zomrel na následky srdcového infarktu, ktorý dostal počas dovolenky v letovisku Bodrum. V tej chvíli obedoval s reprezentačným trénerom Fatihom Terimom.

## Referencie


Kategória:Tureckí športoví funkcionári
Tyros

**Tyros** môže byť:
*grécky názov prístavu v Libanone, pozri Súr (Libanon)
*grécka obec v Arkádii, pozri Tyros (Grécko)
*značka stolovej hry, pozri Tyros (hra)
Lukas Podolski

**Lukas Podolski** (* 4. jún 1985, Gliwice, Poľsko) je nemecký futbalista, ktorý hráva na pozícii útočníka. V súčasnosti je hráčom klubu Górnik Zabrze. Taktiež je stabilným členom nemeckej reprezentácie.

V novembri 2008 oznámil svojmu klubu Bayern Mníchov, že plánuje v zimnej prestávke prestúpiť do iného klubu. Napokon sa vrátil v lete 2009 do Kolína.

## Reprezentácia
Podolski mohol reprezentovať Poľsko. V roku 2003 po pár odohratých zápasoch v nemeckej lige, navrhli poľské média vtedajšiemu trénerovi Pawłovi Janasovi, aby pozval Podolskeho do reprezentácie. On však povedal, že Poľsko má oveľa lepších hráčov a nie je potrebné pozývať hráčov, aby odohrali na jeden alebo dva zápasy. 
 
V nemeckej reprezentácii debutoval 6. júna 2004 v priateľskom zápase proti Maďarsku. Svoj prvý gól strelil 21. decembra toho istého roku proti Thajsku.

## Referencie

## Zdroj

Kategória:Nemeckí národní futbalisti
Kategória:Hráči 1. FC Köln
Kategória:Majstri sveta vo futbale
Kategória:Hráči Majstrovstiev Európy vo futbale 2004
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Kategória:Hráči Majstrovstiev sveta vo futbale 2014
Kategória:Hráči Majstrovstiev Európy vo futbale 2016
Kategória:Nemecké osobnosti poľského pôvodu
November 2008

## Úmrtia
* 3. november – DJ Didier Sinclair, francúzsky techno DJ (* 1965)
* 4. november – Michael Crichton, americký spisovateľ, scenárista, producent a režisér (* 1942)
* 6. november – Larry James, americký atlét, ktorý sa venoval behu na 400 metrov, dvojnásobný olympijský medailista (* 1947)
* 9. november – Ľubomír Kadnár, slovenský kanoista (* 1941)
* 10. november – Kijoši Itó, japonský matematik, tvorca teórie, dnes známej ako Itóov počet (* 1915)
* 10. november – Miriam Makebová, juhoafrická speváčka známa tiež ako Mama Afrika (* 1932)
* 11. november – Jiří Berkovec, český hudobný skladateľ, publicista, spisovateľ a učiteľ (* 1922)
* 11. november – Ľudovít Halaling, slovenský futbalista (* 1919)
* 12. november – Mitch Mitchell, anglický hráč na bicie nástroje, pôsobil v skupine Jimi Hendrix Experience (* 1947)
* 14. november – Aleš Höffer, český atlét (* 1962)
* 14. november – Cvetanka Christovová, bulharská atlétka (* 1962)
* 18. november – Ľudovít Haraksim, slovenský historik (* 1928)
* 20. november – Jan Machulski, poľský herec (* 1928)
* 21. november – Jozef Šošoka, slovenský džezový bubeník (* 1943)
* 22. november – Milan Hanzel, slovenský právnik, bývalý generálny prokurátor SR (* 1947)
* 22. november – Ibrahim Nasir, maldivský štátnik, ktorý bol premiérom a prvým prezidentom Druhej republiky (* 1926)
* 23. november – Robert Lucas, americký bluesový hudobník (* 1962)
* 24. november – Jozef Minárik, slovenský literárny historik, špecialista na staršiu slovenskú literatúru (* 1922)
* 29. november – Jørn Utzon, dánsky architekt (* 1918)
* 29. november – Robert Graham Wade, britský šachista, šachový rozhodca a publicista (* 1921)

## Astronómia

## Kozmonautika

## Politika

Kategória:2008
Ivano Balić

**Ivano Balić** (* 1. apríl 1979, Split) je chorvátsky hádzanár, hráč chorvátskeho klubu RK Záhreb. V rokoch 2003 a 2006 bol zvolený za najlepšieho hádzanára sveta a je považovaný za jedného z najlepších hráčov všetkých čias. V roku 2003 vyhral s chorvátskym národným tímom Majstrovstvá sveta a v roku 2004 Olympijské hry.

## Iné projekty

## Zdroj

Kategória:Chorvátski hádzanári
Kategória:Chorvátski olympijskí víťazi
Kategória:Majstri sveta v hádzanej
Kategória:Olympijskí víťazi v hádzanej
Kategória:Osobnosti zo Splitu
Pyroxenit

**Pyroxenit** alebo **pyroxenolit** je ultramafická hlbinná vyvretá hornina zložená prevažne z minerálov skupiny pyroxénu, ako je augit, diopsid, hyperstén, bronzit a enstatit.

Termín zaviedol v roku 1857 francúzsky geológ H. Coquand.

## Klasifikácia
náhľad|vpravo|Ol-Px diagram
Pyroxenity sa v klasifikácii IUGS delia podľa obsahu mafických minerálov v Ol-Px diagrame. Delia sa na klinopyroxenity, ortopyroxenity a websterity, ktoré môžu obsahovať oba typy pyroxénov a aj olivín. Na základe prevahy niektorého z minerálov, sa vyčlenili aj niektoré iné názvy pyroxenitov, ako napr. niklesit a marchit (s enstatitom, diopsidom alebo augitom), dialágit, bronzitit, hyperstenit, titanolit (okrem pyroxénov obsahuje titanit a magnetit) a iné.

## Zloženie a vlastnosti

Sú to obyčajne hrubozrnné bezživcové horniny zelenosivej farby. Zložené sú hlavne z ortopyroxénov (bronzit, hyperstén) alebo klinopyroxénov (augit, enstatit, diopsid). Okrem nich môžu ešte obsahovať olivín (menej ako 40 %), amfibol, biotit a najmä rudné minerály ako magnetit, ilmenit a chromit, ktoré môžu tvoriť ekonomicky zaujímavé akumulácie. Často bývajú postihnuté serpentinizáciou.

## Výskyt
Väčšinou vytvára diferenciáty v gabro-peridotitových alebo noritových masívoch štítových oblastí, označované ako stratiformné intrúzie. Pyroxenity sa nachádzajú vo vrchnej časti týchto intrúzií. často sa v nich môžu nachádzať magnetitové, ilmenitové a menej aj chromitové vrstvy, označované ako kumuláty. Od gabier a noritov sa hornina líši neprítomnosťou živcov, od peridotitov zase neprítomnosťou olivínu.

Pyroxenity sa môžu nachádzať ako xenolity v bazaltoch a kimberlitoch. Niektoré pyroxenity obsahujúce granát sú zložením podobné vysoko premeneným horninám ako sú eklogity, avšak líšia sa zložením klinopyroxénov, ktoré obsahujú menej sodíka ako pre ne typický pyroxén omfacit. Predpokladá sa, že oblasť vrchného plášťa je tvorená horninami, ktoré vznikajú miešaním peridotitovej magmy a eklogitového protolitu, čo má za následok vznik taveniny zložením podobnej pyroxenitom. Takáto magma je významným zdrojom bazaltovej magmy.

### Lokality
#### Vo svete
Pyroxenity možno nájsť ako diferenciáty gabrových a peridotitových intrúzií v oblasti Shetlandských ostrovov, Sasku, Cortlande na rieke Hudson, v Severnej Karolíne (websterity), Baltimore a na Novom Zélande. Sú tiež súčasťou Bushveldského komplexu v JAR, súboru Great Dyke v Zimbabwe a tiež v Stillwaterskom komple v americkej Montane. V Českom masíve sa nachádzajú i v ranskom masíve, Českom stredohorí a na Morave.

#### Na Slovensku
V Západných Karpatoch sú známe len veľmi zriedkavé malé výskyty v Spišsko-gemerskom rudohorí.

## Použitie

Pyroxenity obsahujúce väčšie množstvá rudných minerálov, najmä magnetitu, ilmenitu a chromitu, môžu byť ťažené pre obsah železa, titánu alebo chrómu.

## Referencie

### Zdroje

## Iné projekty

Kategória:Vyvreté horniny
Pavol Pčola

**Pavol Pčola** (* 21. jún 1976) je slovenský šachový medzinárodný majster. Jeden z "troch talentov od Východu," ktorí sa začiatkom 90-tych rokov objavili v slovenskom šachu. Na rozdiel od Mrvu a Maníka to však na veľmajstra nedotiahol. V roku 1995 vyhral Banícky Kahanec v Prievidzi. Fantasticky zahral na šachovej olympiáde v Jerevane 1996, výsledkom 7/8 získal tzv. malú striebornú medailu na poste druhého náhradníka, čím prekonal aj Plachetkov výkon z Luzernu 1982 a prekročil Elo 2450. Bol 2.-3. na Cassovia Open 1997. Potom však svoje šachové aktivity začal utlmovať kvôli práci a štúdiu MBA na Wharton University of Pennsylvania v USA. Zatiaľ posledný výraznejší výsledok bolo víťazstvo na vedľajšom Opene v Prešove 1999.

## Externé odkazy
* P. Pčola na Olympiáde v Jerevane 1996
*FIDE ratingová stránka P. Pčolu 
*Partie P. Pčolu 

Kategória:Narodenia v 1976
Kategória:Slovenskí šachisti
Patchwork

náhľad|vpravo|Bábka vytvorená patchworkovou technikou
**Patchwork** (čítaj [pečvork]) je zvláštna technika zošívania látok. Ide o zošívanie malých, rôznofarebných kúskov látok tak, že spolu vytvárajú väčšie geometrické vzory. Výsledný patchwork je spojený s ďalšími vrstvami látky a je ozdobne prešívaný drobnými stehmi. Výsledný výrobok sa nazýva quilt. Pôvodne išlo výlučne o ručnú prácu, dnes už existujú špeciálne šijacie stroje, ktorými je možné patchwork vytvárať.

náhľad|vľavo|ukážka patchworkovej techniky
Patchwork vznikol pôvodne medzi ženami amerických osadníkov, ktoré týmto spôsobom chceli využiť zvyšky látok, alebo látky z obnosených šiat. Týmto spôsobom sa dal znovu použiť aj veľmi malý kúsok vhodnej látky. Dnes sa patchwork vyrába zo špeciálnych materiálov, ktoré majú vhodnú farbu a obyčajne sú potlačené drobným vzorom. Základom býva stopercentná bavlnená látka. Patchwork sa najčastejšie používa na výrobu quiltov (deky, prikrývky, vankúše), môže sa však využiť aj pri výrobe batohov, textilných dekorácií, teplých búnd, kabátov a iných odevných doplnkov. 

Po druhej svetovej vojne sa zdalo, že techniky patchworku a quiltu už patria do minulosti. V poslednom čase však záujem o túto textilnú techniku prudko vzrastá. Dnes začína byť technika patchworku opäť veľmi populárnou medzi spotrebiteľmi, ale aj medzi ženami, ktoré majú patchwork ako svoje umelecké hobby. Obrovskú popularitu získava patchwork a quilt najmä v Spojených štátoch a Japonsku. Tak isto v Česku vznikajú patchworkové kluby, usporadúvajú sa prednášky a školenia, výstavy a objavujú sa knihy a obchody s bohatou ponukou tovaru vyrobeného touto tradičnou technikou.

Tiež na Slovensku sa patchworkové hnutie rýchlo rozvíja. Kluby patchworku existujú v Bratislave, Košiciach, Levoči, Žiari, Piešťanoch či Trnave, Martine a mnohých ďalších mestách. Objavujú sa nové obchody so všetkým pre patchwork a šitie pod jednou strechou - či už sú to látky, kurzy, šijacie stroje alebo výstavy.

## Iné projekty

## Zdroj

Kategória:Textil
Kategória:Hobby
Kategória:Ručné práce
Ziggy Marley

**David Nesta "Ziggy" Marley** (* 17. október 1968, Trenchtown) je  jamajský hudobník a frontman skupiny Ziggy Marley and the Melody Makers. Pochádza z rodiny 13 detí, je najstarším synom známeho reggae speváka a rastafariána, Boba Marleyho a matky Rity. Cenu Grammy vyhral 4-krát.

## Iné projekty

Kategória:Jamajskí reggae speváci
Kategória:Jamajskí reggae gitaristi
Kategória:Rastafariánske osobnosti
Kategória:Osobnosti z Kingstonu (Jamajka)
Enea Grazioso Lanfranconi

**Enea Grazioso Lanfranconi** (iné podoby mena: **Grazioso Enea Lanfranconi**, **Enea Gracioso Lanfranconi**, **Enea Lanfranconi**; tvary bez -n-: **Grazioso Enea Lafranconi**, **Enea Lafranconi**; * 20. máj 1850, Pellio Intelvi, Lombardsko-benátske kráľovstvo† 9. marec 1895, Bratislava, Rakúsko-Uhorsko) bol taliansky inžinier a vynálezca. 

Študoval v Poľsku a v Miláne. V roku 1870 sa jeho otec Antonio Lanfranconi (=Antonio Lafranconi) usadil v Bratislave. Po otcovej smrti skonštruoval lanovku v kameňolome. Známy bol aj ako archeológ, snažil sa nájsť hrob Arpáda. Napísal niekoľko vedeckých prác o regulácii Dunaja a povodiach. 

V rukopise ostal 300 stranový taliansko-francúzsko-španielsko-rumunsko-anglicko-nemecko-maďarsko-srbsko-slovenský slovník.

Život ukončil samovraždou, pochovaný je na Ondrejskom cintoríne.

V Bratislave je po ňom pomenovaný Študentský domov Lafranconi, most Lanfranconi a bývalá Lanfranconiho vila, pričom (ako vidno) prvý názov má zaužívanú podobu Lafranconi… namiesto Lanfranconi….Ďalšiu jeho budovu v Bratislave, Lafranconiho palác, dal prísne vzaté postaviť už jeho otec tesne pred svojou smrťou.

## Referencie

## Externé odkazy
* Záznam o úmrtí v matrike; ako príčina úmrtia je uvedené *vnútorné vykrvácanie* ().

Kategória:Talianski vynálezcovia
Kategória:Obete samovrážd
Kategória:Nositelia Radu Františka Jozefa
Kategória:Talianski archeológovia
Horná zem

**Horná zem** (iné názvy: **Horniaky**, **Horný vidiek** alebo zriedkavo **Horné okolie**) je slovenský preklad/ekvivalent maďarského *Felvidék/felvidék* (v slovenčine zriedkavo aj **Felvidék**), prípadne staršie preklad/ekvivalent maďarského *felföld*:

*Felvidék* v maďarčine znamená/znamenalo:
* a) 40. roky 19. storočia až dodnes: všeobecne oblasti nachádzajúce sa vo vyššej nadmorskej výške v rámci nejakého územia, hornatý kraj (napr. *Balaton-felvidék* – hornatá oblasť a národný park pri Blatenskom jazere)
* b) 40. roky 19. storočia – 1918:  neformálne označenie hornatej časti severného Uhorska (opak: alvidék – uhorské nížiny), spravidla vrátane pohorí dnešného severného Maďarska, niekedy spolu s nížinami dnešného západného Slovenska (prípadne bez Žitného ostrova) a niekedy vrátane Podkarpatskej Rusi a Sabolčskej župy
* c) koniec 19. storočia – 1918 politicky neformálne aj: uhorské župy prevažne alebo výrazne obývané Slovákmi (teda  Slovensko v staršom zmysle): čiže v užšom zmysle Trenčianska župa, Orava, Turiec, Liptov, Zvolenská župa, Spiš, Šariš, v širšom zmysle aj Bratislavská župa, Nitrianska župa, Hontianska župa, Tekov, Novohradská župa, Gemer, Abovsko-turnianska župa, Zemplínska župa a Užská župa
* d) po roku 1918 (zánik Uhorska):
**v širšom zmysle: časti Uhorska pripojené k Česko-Slovensku, teda pred druhou svetovou vojnou Slovensko a Podkarpatská Rus, po druhej svetovej vojne už iba Slovensko
**v užšom zmysle: južné oblasti Slovenska obývané prevažne Maďarmi

*Felföld* v maďačine znamená/znamenalo:
* 15. stor. až dodnes: vrchovina, hornatý kraj
* 16. stor. – 1918:
** neformálne označenie hornatej časti severného Uhorska (opak: Alföld – uhorské nížiny/Dolná zem)
** v 16.-19. stor. aj: = Horné Uhorsko (v ktoromkoľvek význame)
** v 19. storočí aj:  = Felvidék význam b) (pozri vyššie)
*v etnológii od 18(?). storočia: územie Palócov (mad. Palócföld), teda dnešné južné stredné Slovensko a priľahlé severné Maďarsko, pozri Palóci

Ako vidno, v druhej polovici 19. storočia až do roku 1918 výrazy Horné Uhorsko a Horná zem (Felvidék aj Felföld) znamenali viac-menej to isté.

## Pozri aj
*Horné Uhorsko

## Poznámky a externé odkazy

*  (19. stor.)
* *[[Encyklopédia Slovenska]]*
* http://www.luno.hu/mambo/index2.php?option=content&task=view&id=3789&pop=1&page=0
* Marsina, R.: Historická terminológia–kľúč k pochopeniu slovenských dejín 
* Felvidék in: A (cseh)szlovákiai magyarok lexikona 1918-tól napjainkig
* Magyar Néprajzi Lexikon, http://mek.oszk.hu/02100/02115/html/2-209.html

Kategória:Dejiny Slovenska
Kategória:Dejiny Uhorska
Ropucha krátkonohá

**Ropucha krátkonohá** (, staršie *Bufo calamita*) je druh žaby z čeľade ropuchovité (*Bufonidae*). Podľa Medzinárodnej únie na ochranu prírody a prírodných zdrojov ropucha krátkonohá patrí medzi najmenej ohrozené druhy, trend celkovej populácie je klesajúci, zriedkavá v oblastiach svojej východnej hranici rozšíreni. Zníženie stavov bolo zaznamenané v Poľsku ale v roku 2002 bola objavená silná populácia v Słowińskom národnom parku.

## Opis
Ropucha krátkonohá nedorastá do väčšej dĺžky ako 8 cm. Poznáme ju hneď podľa žltobieleho alebo bieleho prúžku v strede chrbta, zelenej dúhovky oka a krátkych zadných nôh. Preto neskáče ako iné žaby, ale pohybuje sa rýchlou chôdzou.

## Rozšírenie
Je rozšírená od Portugalska a Španielska cez Francúzsko do strednej Európy a južného Švédska. Na východ zasahuje až do Litvy.

## Ekológia a biotop
náhľad|left|Ropucha krátkonohá
Dáva prednosť ľahším pôdam, pretože prezimuje zahrabaná vo veľkej hĺbke - až dva metre; aj cez deň sa rada zahrabáva do vlhkého piesku, má na zadných chodidlách výraznú lištu. Končeky prstov má tmavé. Čierne, šedo škvrnité vajíčka v dlhých radách kladie do vysychajúcich tôni, a preto je vývoj veľmi rýchly. Aj samček tohto druhu má rezonančný mechúrik a jeho hlas sa podobá trylku ropuchy zelenej, je však nenápadnejší. Aj ona je voči suchu dosť odolná, a preto ju niekedy, hlavne v krovinách, zastihneme aj cez deň. Takmer pol roka trávi v nehybnom stave, zahrabáva sa na zimovišti už v septembri alebo v októbri a opúšťa ho v marci, niekedy až v apríli. Ako všetky ropuchy dospieva až tretím alebo štvrtým rokom.

## Referencie

## Zdroj
* *časopis [http://www.iabc.cz/ ABC]*

## Iné projekty

Kategória:Ropuchovité
Kategória:Zákonom chránené živočíchy na Slovensku
Ľadoveň

**Ľadoveň** je časťou mestskej časti „*Ľadoveň-Jahodníky-Tomčany*“ v meste Martin. Nachádza v jeho juhovýchodnej časti, na terénnej terase východne od Jahodník. V súčasnosti je toto územie tvorené takmer výhradne zástavbou z panelových domov. Zároveň ide o najväčšie sídlisko mesta Martin.

## Dejiny
Ľadoveň je tvorená z menšej časti zástavbou rodinných domov (tzv. „*Stará Ľadoveň*“), avšak prevažnú väčšinu zástavby predstavujú panelové domy najväčšieho martinského sídliska. Sídlisko Ľadoveň sa stavalo v troch etapách podľa projektu architekta Milana Lenka. Prvá etapa sa uskutočňovala v rokoch 19731984 (tzv. „*Ľadoveň I.*“), druhá v rokoch 19801989 („*Ľadoveň II.*“) a tretia prebiehala v rokoch 19861993 („*Ľadoveň III.*“).

Južne od Ľadovne je oddychová zóna Jahodnícke háje, v ktorej sa nachádza Múzeum slovenskej dediny.

## Referencie

Kategória:Mestské časti Martina
Karol Jetting

[náhľad|Hrob Karola Jettinga na [Ondrejský cintorín|Ondrejskom cintoríne]]
**Karol Jetting** (* 13.september 1730, Bratislava† 1790, Bratislava) bol slovenský úradník, cestovateľ a diplomat, známy ako „bratislavský Robinson“.

Žil dobrodružný život, slúžil aj u anglického kráľa. Ovládal niekoľko svetových jazykov, v mladosti sa zoznámil s anglickým bankárom, ktorý ho zamestnal v Londýne. Pôsobil ako kráľovský úradník v Senegale. Jeho príbehy z Afriky zaujali anglického kráľa. Jetting bol kráľom vymenovaný za konzula v Marseille. Na jednej svojej plavbe stroskotal na malom neobývanom ostrove, nakoniec ho zachránila loď, ktorá plávala neďaleko.

Pochovaný je na bratislavskom Ondrejskom cintoríne na Dunajskej ulici. Pomník mu postavila Rada Mesta Bratislava, ktorá ho tiež dala v 18. storočí aj obnoviť a zrenovovať.

Pomník obsahuje vytesanú plachetnicu, erb mesta Bratislava a znak Maltézskeho rádu. Ich znak preto, lebo pri prvom padnutí do zajatia Jettinga na trhu otrokov vykúpili Maltézski rytieri. To bola jedna z ich historických činností.

Jetting si vyslúžil prezývku bratislavský Robinson, pretože pri svojom druhom námornom padnutí do zajatia, pri konflikte pirátov, sa zachránil na pustom ostrove, kde prežil úplne sám 3 roky. Namiesto robinsonovského Piatka, ho našiel znovu Angličan.

## Externé odkazy
*Bratislavský Robinson. Legenda? Alebo skutočnosť? - bratislava.dnes24.sk

Kategória:Narodenia v 1730
Kategória:Úmrtia v 1790
Kategória:Slovenskí cestovatelia
Kategória:Slovenskí diplomati
Kategória:Pochovaní na Ondrejskom cintoríne
Kategória:Osobnosti z Bratislavy
Kategória:Narodenia 13. septembra
Samostatnosť

**Samostatnosť** môže byť:
* spoliehanie sa na vlastné sily
* vlastnosť byť vykonávaný bez cudzej pomoci
* slobodnosť, nezávislosť
* osobitnosť, oddelenosť
Ján Farkaš

**Ján Farkaš** (* 30. apríl 1923, Modra – † 17. október 1999, Modra) bol slovenský enológ a výskumník, vedúci tímu vinárov, ktorý stvoril nealkoholický hroznový nápoj Vineu.

## Život
Ján Farkaš sa narodil v roku 1923 v Modre. Pochádzal zo starého vinohradníckeho rodu, ktorého počiatky siahajú cez rodinu jeho starej mamy Zuzany Kellenbergerovej až do trinásteho storočia. Ján Farkaš bol predstaviteľom starej poctivej vinárskej školy. Možno ho označiť za tvorcov modernej vinárskej školy. Po otcovi, ktorý bol správcom veľkostatku grófa Esterházyho zdedil organizačný talent. Keď mal Ján Farkaš štyri roky, jeho otec zomrel a jeho matka sa v rokoch veľkej hospodárskej krízy musela riadne obracať, aby rodina prežila. Sotva však zmaturoval na obchodnej škole v Bratislave, začal organizovať rodinný vinohradnícko-vinársky podnik. V pivnici rodičovského domu v polovici štyridsiatych rokov dvadsiateho storočia vybudoval prvé tri betónové cisterny obložené sklenými obkladačkami, čím zvýšil kapacitu výroby vína na 50 tisíc litrov. Dva roky po druhej svetovej vojne vyrábal 24-ročný muž už štvrť milióna litrov vína. Na povojnové časy to bolo obrovské zvýšenie výroby. Farkašovo modranské víno sa nepredávalo len na Slovensku, ale aj v Prahe. Zdalo sa, že Farkaša čaká skvelá kariéra, ale február 1948 všetko zmenil. Farkašovi rodinný podnik znárodnili a dovolili mu v ňom pracovať ako pivničnému majstrovi. Neskôr ho prepustili ako nadbytočnú pracovnú silu. Kým Ján Farkaš stvoril Vineu a napísal svoje vynikajúce odborné knihy, vyriešil množstvo praktických úloh, ktoré prinášala výroba vína. A tak keď Vinárske závody v Pezinku dostali štátnu zákazku, "vyrobiť zdravý a lacný nápoj z hrozna", Farkaš sa chopil svojej šance. Politická úloha pre výskumníkov znela, "aby nápoj konkuroval kolovým a citrusovým nápojom, šetril devízy a upevňoval hrdosť na socialistický výrobok."  Farkaš na vynáleze nápoja nezbohatol, výskum hradil štát. Po privatizácii štátnych vinárskych závodov sa o patent na Vineu rozpútal tvrdý súboj. Farkašovi síce v rámci reštitúcie vrátili jeho vinárstvo, ale uznania autorského nároku na Vineu sa nedožil. Patent na najslávnejší slovenský nápoj zostal v cudzích rukách. 30. apríla 2008 v Modre odhalili Jánovi Farkašovi pamätnú tabuľu. Nápis na nej hlása, že tohto vynachádzavého muža, skvelého pedagóga a najmä znalca vína uznávala a rešpektovala svetová vinárska verejnosť.

## Dielo
* 1973 – Technológia a biochémia vína
* 1998 – Všetko o víne

## Externé odkazy
* život a dielo Jána Farkaša

Kategória:Slovenskí vynálezcovia
Kategória:Slovenskí autori náučnej literatúry
Kategória:Osobnosti z Modry
Kategória:Laureáti Pribinovho kríža III. triedy
Autonómia (filozofia)

**Autonómia** alebo čiastočné synonymum **[[sloboda vôle]]** je samourčovanie slobodnej vôle, ku ktorému je spôsobilý človek ako rozumná bytosť. Pojem používaný najmä v etike.

Podľa Immanuela Kanta je autonómia kľúč k mravnosti. Každý človek je autonómny a schopný sám, nezávisle od podmienok a verejnej mienky zistiť, čo je správne.

Kategória:Filozofický slovník
Kategória:Etické pojmy
Volkswagen Passat CC

**Volkswagen Passat CC** (od roku 2012 len **Volkswagen CC**) je 4-dverová kupé verzia automobilu Volkswagen Passat. Svoj debut mal v januári 2008 na Severoamerickom medzinárodnom autosalóne v Detroite. Prípona **CC** znamená *Comfort Coupé* a automobil je značený Volkswagenom ako luxusnejšie vozidlo ako štandardný Passat sedan.

Passat CC je zaradený medzi Passat a Phaeton v výrobnej línii Volkswagenu — a aj keď má základ v Passate a zdieľa s ním rázvor, je CC o 27 mm dlhší, o 50 mm nižší a o 36 mm širší ako Passat.

## Technické údaje

## Galéria

Súbor:VW Passat CC front 20090608.jpg|Volkswagen Passat CC
Súbor:VW Passat CC rear 20090608.jpg|Volkswagen Passat CC zozadu
Súbor:VW CC (Facelift) – Frontansicht, 1. April 2012, Essen.jpg|Volkswagen CC
Súbor:VW CC 2.0 TDI BlueMotion Technology (Facelift) – Heckansicht, 5. April 2012, Düsseldorf.jpg|Volkswagen CC zozadu
Súbor:VW Passat CC 2.0 TDI DSG Reflexsilber Interieur.JPG|Interiér Volkswagenu Passat CC


## Referencie

## Iné projekty

## Zdroj

Kategória:Automobily Volkswagen
Kategória:Sedany
Kategória:Automobily strednej triedy
Kategória:Automobily s predným náhonom
Kategória:Automobily s pohonom 4 × 4
Volkswagen Eos

náhľad|Volkswagen Eos

**Volkswagen Eos** je kabriolet-kupé od koncernu Volkswagen postavený na podvozku Passat B6. Je to prvé kupé od čias modelu Corrado.

## Iné projekty

Kategória:Automobily Volkswagen
Kategória:Kupé
Potencia (filozofia)

**Potencia** je (nerealizovaná) možnosť, schopnosť, mohúcnosť, vnútorná sila a podobne. V klasickej metafyzike je uskutočnením potencie akt (gr. energeia). 

Kategória:Filozofické koncepty
Toyota FJ Cruiser

náhľad
**Toyota FJ Cruiser** je SUV od Toyoty, ktorý bol predstavený na autosalóne Chicago 2003 a do predaja sa dostal na konci roka 2006. Na dizajne je badateľný retro štýl, konkrétne ide o modelovú radu FJ40 Land Cruiser. Kopíruje prednú masky cez tvar okien až po bielu strechu. 

## Iné projekty
 

Kategória:Automobily Toyota
Kategória:SUV